Document ID: 31999D0399

ΑΠΟΦΑΣΗ ΤΗΣ ΕΠΙΤΡΟΠΗΣ
της 2ας Ιουνίου 1999
για τροποποίηση των αποφάσεων 93/24/ΕΟΚ και 93/244/ΕΟΚ και σχετικά με συμπληρωματικές εγγυήσεις όσον αφορά τη νόσο Aujeszky για τους χοίρους που προορίζονται για την επικράτεια του Λουξεμβούργου
[κοινοποιηθείσα υπό τον αριθμό Ε(1999) 1450]
(1999/399/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την οδηγία 98/99/ΕΚ(2), και ιδίως το άρθρο 10 παράγραφος 2,
Εκτιμώντας:
(1) ότι στην επικράτεια του Λουξεμβούργου έχει αναληφθεί πρόγραμμα εξάλειψης της νόσου του Aujeszky που έχει εγκριθεί με τις αποφάσεις της Επιτροπής 93/200/ΕΟΚ(3) και 96/283/ΕΟΚ(4)·
(2) ότι σχετικά με αυτό το πρόγραμμα εξάλειψης έχουν παρασχεθεί στο Λουξεμβούργο ορισμένες συμπληρωματικές εγγυήσεις όσον αφορά τη νόσο του Aujeszky για χοίρους που προορίζονται για την επικράτειά του με την απόφαση 93/244/ΕΟΚ της Επιτροπής (5), όπως τροποποιήθηκε τελευταία από την απόφαση 97/835/ΕΚ(6)·
(3) ότι το Λουξεμβούργο θεωρεί ότι η επικράτειά του είναι απαλλαγμένη από τη νόσου του Aujeszky και έχει υποβάλει δικαιολογητικά στην Επιτροπή όπως προβλέπεται από το άρθρο 10 της οδηγίας 64/432/ΕΟΚ·
(4) ότι το πρόγραμμα θεωρείται επιτυχές ως προς την εξάλειψη της νόσου αυτής στην επικράεια του Λουξεμβούργου·
(5) ότι οι αρχές του Λουξεμβούργου εφαρμόζουν στην επικράτειά τους κανόνες για τις μετακινήσεις χοίρων τουλάχιστον ισοδύναμους με τους προβλεπόμενους στην παρούσα απόφαση·
(6) ότι οι συμπληρωματικές αυτές εγγυήσεις δεν πρέπει να ζητούνται από κράτη μέλη ή περιφέρειες κρατών μελών που δεν θεωρούνται τα ίδια απαλλαγμένα από τη νόσο του Aujeszky·
(7) ότι η απόφαση 93/24/ΕΟΚ της Επιτροπής (7), όπως τροποποιήθηκε τελευταία από την απόφαση 1999/56/ΕΟΚ(8), καθορίζει συμπληρωματικές εγγυήσεις όσον αφορά τη νόσο του Aujeszky για χοίρους που προορίζονται για κράτη μέλη ή περιφέρειες απαλλαγμένα από τη νόσο και αναφέρει τις περιφέρειεςς αυτές στο παράρτημα Ι·
(8) ότι το σύνολο της επικράτειας του Λουξεμβούργου το οποίο είναι απαλλαγμένο από τη νόσο του Aujeszky θα πρέπει να προστεθεί στο παράρτημα Ι της απόφασης 93/24/ΕΟΚ και να αφαιρεθεί από το παράρτημα Ι της απόφασης 93/244/ΕΟΚ·
(9) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 93/24/ΕΟΚ αντικαθίσταται από το παράρτημα Ι της παρούσας απόφασης.
Το παράρτημα Ι της απόφασης 93/244/ΕΟΚ αντικαθίσταται από το παράρτημα ΙΙ της παρούσας απόφασης.
Άρθρο 2
Η παρούσα απόφαση εφαρμόζεται από τις 15 Ιουνίου 1999.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 2 Ιουνίου 1999.

Labels: 3
0
18
6